IMISLab/GreekWikipedia huggingface dataset:
Εμομαλί Ραχμόν

Ο Εμομαλί Ραχμόν (Περσικά:امامعلی رحمان, Εμομαλί Ραχμόν, Эмомалии Раҳмон, πρώην Εμομάλι Σαρίφοβιτς Ραχμόνοφ, Эмомалӣ Шарифович Раҳмонов, 5 Οκτωβρίου 1952) είναι ο δεύτερος πρόεδρος του Τατζικιστάν, αρχηγός κράτους από το 1992 και πρόεδρος από το 1994.

 Γεννήθηκε στις 5 Οκτωβρίου του 1952 στην πόλη Ντανγάρα, ως Εμομαλί Ραχμόνοφ και κατάγεται από τοπική αγροτική οικογένεια. Παντρεύτηκε την Αζίζμο Αζαντουλάγιεβα (Azizmo Asadullayeva) και έχουν 7 κόρες και 2 γιούς. Διέφυγε δολοφονικής απόπειρας το 1997 στο Χουτζάντ, ενώ εναντίον της κυβέρνησής του έγιναν δύο απόπειρες πραξικοπήματος, το 1997 και το 1998. Ανήκει στους Ζωροάστρες. Το 1990 εξελέγη βουλευτής στο Ανώτατο Σοβιέτ της ΣΣΔ Τατζικιστάν. Έτσι, εξελέγη Πρόεδρος του Ανωτάτου Συμβουλίου μετά την ανεξαρτητοποίηση της χώρας, το 1992 και Πρόεδρος στις 6 Νοεμβρίου 1994. Ορκίστηκε Πρόεδρος στις 16 Νοεμβρίου 1994 και επανεξελέγη (με το Δημοκρατικό Κόμμα του Λαού του Τατζικιστάν) στις 6 Νοεμβρίου 1999 για επταετή θητεία, με 97% των ψήφων, Στις 22 Ιουνίου 2003, κέρδισε ένα δημοψήφισμα, με βάση το οποίο του επετράπη να διεκδικήσει άλλες δύο θητείες στο αξίωμα του Προέδρου μετά το 2006. Ο Ραχμόνοφ επανεξελέγη στις 6 Νοεμβρίου 2006 στην προεδρία της χώρας με περίπου 79% των ψήφων, στις εκλογές που μποϋκοτάρισε η αντιπολίτευση λόγω εκτεταμένης νοθείας. Ο κύριος αντίπαλος του Ραχμόνοφ, ο Ολιμζόν Μπομπόγεφ, του Οικονομικού Μεταρρυθμιστικού Κόμματος, έλαβε το 7,2% των ψήφων. Η συμμετοχή ανήλθε στο 91%. Το 2010 το κόμμα του κέρδισε και τις βουλευτικές εκλογές, στις οποίες υπήρξαν καταγγελίες για νοθεία, κάτι που τονίστηκε και από τον ΟΑΣΕ. Έπειτα από τις προεδρικές εκλογές του Νοεμβρίου του 2013, ο Ραχμόν επανεξελέγη για ακόμα μία επταετή θητεία, με ποσοστό γύρω στο 83%.Ο Ραχμόν κέρδισε επανεκλογή επικρατώντας και στις προεδρικές εκλογές του 2020, κερδίζοντας ποσοστό άνω του 90% των ψήφων. Ο Εμομαλί Ραχμόν αφαίρεσε το ρωσικό «οφ», τα δύο τελευταία γράμματα του επιθέτου του, στο πλαίσιο προσπάθειας για να αναβιώσει η κληρονομιά των Περσών στο Τατζικιστάν. Τον Απρίλιο του 2007 ανακοινώθηκε ότι οι ξένοι εταίροι είχαν ενημερωθεί για την αλλαγή του ονόματος σε Ραχμόν από Ραχμόνοφ. Η ανακοίνωση για την αλλαγή έγινε από τον ίδιο τον Πρόεδρο, το Μάρτιο του 2007. Στο Τατζικιστάν οι κάτοικοι ομιλούν τη διάλεκτο Φαρσί, αλλά οι περισσότεροι είχαν προσθέσει ρωσικές καταλήξεις στα επίθετά τους όπως «οφ» ή «εφ» επί τσαρικού και σοβιετικού καθεστώτος. Ο Ραχμόν ενθάρρυνε και άλλους Τατζίκους να αφαιρέσουν τις σλαβικές καταλήξεις από τα ονόματά τους. Η αφαίρεση των καταλήξεων αυτών συνοδεύτηκε από μία σταδιακή επανεμφάνιση τοπικών διαλέκτων και πολιτισμών έπειτα από την κατάρρευση της Σοβιετικής Ένωσης το 1991. Πρόεδρος του Τατζικιστάν
Πλάτανος της Τσαγκαράδας

Ο Πλάτανος της Τσαγκαράδας είναι ένα από τα γηραιότερα δέντρα ολόκληρης της Ευρώπης, με την ηλικία του να ανέρχεται στα 1000 χρόνια. Βρίσκεται στην κεντρική πλατεία της Τσαγκαράδας στο βουνό Πήλιο του Νομού Μαγνησίας και αποτελεί σημείο αναφοράς της περιοχής και γενικότερα αξιοθαύμαστο φυσικό μνημείο.

 Η περίμετρος του κορμού του ανέρχεται στα 15 μέτρα. Η κόμη του πλάτανου είναι τόσο μεγάλη ώστε είναι δυσχερής η μέτρησή της, ενώ η συνολική περίμετρός της μπορεί να ξεπερνά και τα 40 μέτρα. Τα κλαριά του είναι τόσο παχιά και ογκώδη όσο ο κορμός ενός δέντρου. Η γενική κατάσταση του δέντρου είναι πολύ καλή. Παρόλα αυτά, ο κορμός του έχει μια κουφάλα που είναι κλεισμένη με λαμαρίνα. Επίσης το κούτσουρο ενός κλαριού του ακουμπάει σε έναν μαρμάρινο τοίχο στήριξης. Φύεται σε υψόμετρο 450 μέτρων από την επιφάνεια της θάλασσας.
Πανελλήνιο πρωτάθλημα πετοσφαίρισης ανδρών 1928

Το πανελλήνιο πρωτάθλημα ανδρών 1928 στην πετοσφαίριση ήταν το πρώτο επίσημο που πραγματοποιήθηκε με διοργανωτή τον ΣΕΓΑΣ, στον οποίο ανήκε τότε το άθλημα. Διεξήχθη από τις 20 ως τις 22 Απριλίου 1928 στο Παναθηναϊκό Στάδιο, κατά τη διάρκεια των Πανελληνίων Αθλητικών Αγώνων του ΣΕΓΑΣ, στους οποίους περιλαμβάνονταν επίσης τα πανελλήνια πρωταθλήματα στίβου, μπάσκετ, πάλης, άρσης βαρών και επιδείξεις γυμναστικής. Από το 1925 διεξάγονταν αθηναϊκά πρωταθλήματα ανδρών και από το 1926 γυναικών με διοργανωτή τον Πανιώνιο Γ.Σ., στα οποία μετείχαν μόνο ομάδες του κέντρου. Πρώτος πρωταθλητής Ελλάδος αναδείχθηκε ο Πανελλήνιος Γ.Σ.

 Στο πρώτο πανελλήνιο πρωτάθλημα μετείχαν 13 σύλλογοι: έντεκα από την Αθήνα και δύο από τη Θεσσαλονίκη: Οι ομάδες έπειτα από κλήρωση αγωνίστηκαν σε αγώνες νοκ-άουτ ως τον τελικό. Είναι γνωστά τα ακόλουθα αποτέλεσματα: Εθνικός ΓΣ - Αρμενική: ; Πανελλήνιος - Παναθηναϊκός: 15-6, 15-3 Π. Φάληρο - Άρης Θ.: 15-10, 15-5 Ν. Βύρωνος - Ηρακλής Θ.: 15-1, 15-6 Πανιώνιος - ΑΕΚ: ; Σχ. Ευελπίδων - Απόλλων Αθ.: 15-1, 15-5 Πανεπιστήμιο Αθηνών: χωρίς αγώνα Πανελλήνιος - Εθνικός Γ.Σ.: 15-9, 15-6 Νέοι Βύρωνος - Π. Φάληρο: 16-14, 2-15, 15-9 Σχολή Ευελπίδων - Πανεπιστήμιο Αθ.: ; Πανιώνιος: χωρίς αγώνα Πανελλήνιος - Σχολή Ευελπίδων: ; Νέοι Βύρωνος - Πανιώνιος: ; Σχολή Ευελπίδων - Πανιώνιος Γ.Σ.: ; Πανελλήνιος Γ.Σ. - Νέοι Βύρωνος: ; "Εμπρός", 20/4/1928. "Εμπρός", 21/4/1928. "Εμπρός", 22/4/1928. "Εμπρός", 23/4/1928.
Κίτουε

Η Κίτουε (αγγλικά: Kitwe) είναι μια πόλη της Κόππερμπελτ και της συνοικίας Κίτουε στη Ζάμπια. Έχει πληθυσμό 547.700 κατοίκων (απογραφή 2007). Βρίσκεται βόρεια-κεντρικά της Ζάμπιας.

 Η Κάφουε βρίσκεται βόρεια-κεντρικά της Ζάμπιας. Η Κάφουε είχε το 2007 είχε 547.700 κατοίκους. - Μπάια Μάρε, Ρουμανία - Μπορ, Σερβία - Σέφιλντ, Αγγλία, Ηνωμένο Βασίλειο - Ντιτρόιτ, Μίτσιγκαν, ΗΠΑ - Πόντα Γκρόσσα, Βραζιλία Λουσάκα (Επαρχία) Historical, vector-based map of Nkana-Kitwe, 1961
602 Μαριάννα

Η Μαριάννα (Marianna) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,344. Ανακαλύφθηκε το 1906 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης.

 Η μέση διάμετρος της Μαριάννας εκτιμάται σε 124,72 ± 2,2 χιλιόμετρα. Ο φασματικός τύπος της είναι C (ανθρακούχος), ενώ το άλβεδό της είναι 0,0539. Η Μαριάννα περιστρέφεται γύρω από τον εαυτό της μία φορά κάθε 30 ώρες περίπου, μία πολύ μεγάλη περίοδος περιφοράς για αστεροειδή. Τροχιά από το JPL (Java) / Εφημερίδα
Μολιάνο Βένετο

Το Μολιάνο Βένετο (ιταλικά: Mogliano Veneto, βενετικά: Mojàn) είναι κωμόπολη στην περιοχή του Βένετο της επαρχίας Τρεβίζο στην βόρεια Ιταλία, ανάμεσα στις πόλεις της Βενετίας και του Τρεβίζο.

 Το Μολιάνο είναι γνωστό για τις μεσαιωνικού τύπου εορταστικές εκδηλώσεις του οι οποίες λαμβάνουν χώρα τον Σεπτέμβριο κάθε έτους, καθώς και για το Χριστουγεννιάτικο παζάρι του από τις 1 έως τις 10 Δεκεμβρίου με τους εμπόρους να έρχονται από όλη την Ιταλία. Η πόλη διαιρείται σε 2 τμήματα από τον αυτοκινητόδρομο που συνδέει την Βενετία με το Τρεβίζο. Υπάρχει επίσης και σιδηροδρομικός σταθμός ο οποίος αποτελεί τμήμα της διαδρομής Βενετίας-Ούντινε, ενώ εκτελούνται και δρομολόγια αμαξοστοιχιών προς τη Βενετία, Τρεβίζο, Ούντινε και Τεργέστη. Υπάρχει γήπεδο ποδοσφαίρου χωρητικότητας 2.300 θεατών, και η τοπική ομάδα είναι η Union Pro Mogliano-Preganziol A.S.D. η οποία κατά την περίοδο 2013-2014 αγωνιζόταν στην κατηγορία Serie D. Η ομάδα ιδρύθηκε το 2012 από την ένωση των παλαιοτέρων A.S.D. Pro Mogliano Calcio (ιδρύσεως 1928) και ASD Union Preganziol (ιδρύσεως 1962). Τζοβάνι Μπατίστα Πιρανέζι (1720 - 1778), χαράκτης του 18ου αιώνα Ρικάντι, Ιταλία Μολιάνο, Ιταλία Μόσταρ, Βοσνία και Ερζεγοβίνη
Λιμάνι της Σεντσέν

Το Λιμάνι της Σεντσέν είναι ένα γενικό όνομα για μια σειρά από λιμάνια κατά μήκος των περιοχών της ακτογραμμής του Σεντσέν, η οποία είναι επαρχία της Γκουανγκντόνγκ στην Κίνα. Αυτά τα λιμάνια ως σύνολο αποτελούν ένα από τα πιο πολυσύχναστα και ταχύτερα αναπτυσσόμενα λιμάνια εμπορευματοκιβωτίων στον κόσμο. Το λιμάνι είναι χώρος φιλοξενίας 39 ναυτιλιακών εταιρειών που έχουν ξεκινήσει 131 διεθνείς διαδρομές εμπορευματοκιβωτίων. Υπάρχουν 560 πλοία στο λιμάνι Σενζέν, σε μηνιαία βάση, και 21 δρομολόγια τροφοδοσίας σε άλλα λιμάνια της περιοχής του Δέλτα του ποταμού Περλ. Το "Shekou Passenger Terminal" παρέχει γρήγορες υπηρεσίες ακτοπλοϊκών μεταφορών σε όλο το δέλτα του ποταμού Περλ στο Χονγκ Κονγκ, το Μακάο και το "Zhuhai". Το 2018 κατέκτησε την 3η θέση στην λίστα των πιο απασχολημένων λιμανιών εμπορευματοκιβωτίων με 25,2 εκατομμύρια TEUs.

 Το λιμάνι της Σεντσέν βρίσκεται σε απόσταση 260 χιλιομέτρων από την πόλη της Σεντσέν. Διαχωρίζεται από τα "New Territories" και τη χερσόνησο "Kowloon" του Χονγκ Κονγκ σε δύο περιοχές: το ανατολικό λιμάνι και το δυτικό λιμάνι.Το δυτικό λιμάνι της Σεντσέν βρίσκεται στα ανατολικά του "Lingdingyang" στις εκβολές του ποταμού Περλ και αποτελείται από ένα λιμάνι βαθιάς θάλασσας με ασφαλή φυσικά καταφύγια. Απέχει περίπου 37,04 χλμ από το Χονγκ Κονγκ στα νότια και 111,12 χλμ από το Γκουανγκζού στα βόρεια. Ως αποτέλεσμα, η περιοχή του δυτικού λιμένα συνδέεται με την περιοχή του ποταμού Περλ που περιλαμβάνει πόλεις και κομητείες κατά μήκος του ποταμού. Η περιοχή του ανατολικού λιμένα βρίσκεται βόρεια του κόλπου "Dapeng" όπου το λιμάνι είναι ευρύ και ήρεμο και θεωρείται ότι είναι το καλύτερο φυσικό λιμάνι της Νότιας Κίνας. Επίσημη ιστοσελίδα του λιμένα της Σεντσέν Γραφείο Επικοινωνιών του Δήμου Σενζέν (Διαχείριση λιμένων του Δήμου Σενζέν)
Στρατόσφαιρα

Στρατόσφαιρα (Stratosphere) ονομάζεται το δεύτερο από της επιφάνειας της Γης στρώμα της ατμόσφαιρας, αμέσως μετά την τροπόπαυση, το όριο που λήγει η Τροπόσφαιρα. Η στρατόσφαιρα αρχίζει από τα 18 χιλιόμετρα στον Ισημερινό, 10 - 13 χλμ. στα μέσα γεωγραφικά πλάτη και 8 χλμ. στους πόλους. Φτάνει ως τα 50 χλμ. (31 μίλια) ύψος, όπου και καταλήγει στη στρατόπαυση, θεωρητική ζώνη οριοθέτησης, ελάχιστου πάχους. Το επόμενο στρώμα, έξω από τη στρατόπαυση είναι η μεσόσφαιρα. Η θερμοκρασία στη στρατόσφαιρα στην αρχή και μέχρι του μισού ύψους της (30-35 χλμ.) παραμένει σταθερή, στη συνέχεια όμως αυξάνει μέχρι τα 50 χλμ. Στα ύψη αυτά, η ατμόσφαιρα της Γης είναι πολύ αραιότερη. Ενδεικτικώς, στη στρατόσφαιρα περιέχεται το 20% της όλης μάζας του ατμοσφαιρικού αέρα, έναντι των 3/4 στην τροπόσφαιρα. Μάλιστα στη στρατόπαυση, στα 50 χιλιόμετρα ύψος, η ατμοσφαιρική πίεση είναι μόλις το 1 χιλιοστό από την πίεση στην επιφάνεια της Γης.

 Σύννεφα και άλλα μετεωρολογικά φαινόμενα, όπως εκείνα που παρατηρούνται στη τροπόσφαιρα, δεν παρατηρούνται σε αυτήν. Επικρατούν όμως ισχυροί άνεμοι, πολύ καλή ορατότητα, ενώ η πυκνότητα της ατμόσφαιρας είναι μικρή και η ατμοσφαιρική πίεση εξαιρετικά χαμηλή έως σχεδόν μηδενική. Τα σύγχρονα αεροπορικά ταξίδια πραγματοποιούνται στον πυθμένα της στρατόσφαιρας και συνήθως σε ύψος 9 - 12 χλμ. (30.000 - 39.000 ft), λόγω της μεγαλύτερης ταχύτητας και άνεσης που τους παρέχει, καθώς και διότι και οι αναταράξεις είναι σπάνιο φαινόμενο. Επίσης, και για οικονομικούς λόγους, διότι αφού η ατμόσφαιρα είναι πολύ αραιότερη, παρουσιάζει μικρότερη αντίσταση. Τούτο σημαίνει αφενός οικονομία στα καύσιμα, αφετέρου αύξηση φορτίου προς μεταφορά. Εξ' αιτίας των χαμηλών θερμοκρασιών που επικρατούν στη στρατόσφαιρα, τα καυσαέρια των κινητήρων των αεροσκαφών συμπυκνώνονται και δημιουργούν τις χαρακτηριστικές γραμμές από λεπτούς παγοκρυστάλλους που δίνουν την εντύπωση χάραξης του ουράνιου θόλου με λευκή κιμωλία. Αξιοσημείωτο, επίσης, είναι και ότι στη στρατόσφαιρα η θερμοκρασία μέχρι και το ύψος των 35 χλμ. δεν παρουσιάζει ουσιώδη μεταβολή. Από το ύψος όμως αυτό αρχίζει να αυξάνει, αντίθετα απ' ό,τι συμβαίνει στην τροπόσφαιρα. Το φαινόμενο αυτό καλείται θερμοκρασιακή αναστροφή ή απλά αναστροφή. Η θερμοκρασία στη στρατόσφαιρα αρχίζει από τους -50 °C έως -60 °C και ανεβαίνοντας πάνω από τα 35 χλμ. βαθμιαία αυξάνει, με τιμή που εξαρτάται από διάφορους παράγοντες. Στα ανώτερα στρώματα, είναι κατά μέσον όρο στους -15 °C. Η αύξηση αυτή της θερμοκρασίας οφείλεται κυρίως στην απορρόφηση μεγάλου μέρους της υπεριώδους ακτινοβολίας του Ήλιου από το όζον. Η στρατόσφαιρα παίζει σπουδαίο προστατευτικό ρόλο για τη ζωή του ανθρώπου γενικότερα. Και τούτο διότι στη μάζα της περιέχει το Όζον (Ο3) και σε τόση ποσότητα που να παρέχει τη δυνατότητα λειτουργίας του ως θαυμάσιος ηλεκτρονικός ηθμός, που απορροφά το μεγαλύτερο μέρος της ηλιακής υπεριώδους ακτινοβολίας που είναι τόσο καταστρεπτική σε οποιονδήποτε ζωντανό οργανισμό. Συγχρόνως όμως συμβάλλει στη θερμική ισορροπία της ατμόσφαιρας. Παρά ταύτα επιτρέπει τη δίοδο μικρού μόνο μέρους της εν λόγω ακτινοβολίας που είναι απαραίτητη στην υγιεινή διαβίωση των γήινων ζωντανών οργανισμών. Όζον Στρώμα του όζοντος
Τριτημόριοι της Εύβοιας

Οι τριτημόριοι της Εύβοιας (terzieri) ήταν τρεις βαρώνοι που ανέλαβαν τη διοίκηση της Εύβοιας το 1204 ή το 1205. Καταγόταν από τη Λομβαρδία της Ιταλίας (τόπο καταγωγής του Βονιφάτιου του Μομφερρατικού βασιλιά της Θεσσαλονίκης). Το όνομα τριτημόριοι (terzieri) σημαίνει ότι ο καθένας τους πήρε από ένα τρίτο της Εύβοιας.Στη Λατινοκρατούμενη Εύβοια, μετά το 1204, οπότε καταλύθηκε η Ρωμαϊκή (Βυζαντινή) Αυτοκρατορία από τους Σταυροφόρους της Δ΄ Σταυροφορίας και δημιουργήθηκε η Λατινική αυτοκρατορία, τη διοίκηση καταρχήν ανέλαβε ο Ιάκωβος ντ' Αβέν, ένας Σταυροφόρος από το Αινώ (τόπο καταγωγής και του Λατίνου αυτοκράτορα της Κωνσταντινούπολης) και στη συνέχεια ανέλαβαν οι τρεις βαρώνοι. Η περίοδος αυτή της τριαρχίας κράτησε από το 1205, με αλλαγές των διοικήσεων από τους Λομβαρδούς, ώσπου η Εύβοια πέρασε σταδιακά στους Βενετούς, μέχρι την κατάληψη των ελλαδικών εδαφών από τους Τούρκους και άμεσων εχθροπραξιών με τις κτήσεις της Βενετίας το 1470.

 Μετά την πτώση της Κωνσταντινούπολης το 1204, ο Ιάκωβος ντ' Αβέν ακολούθησε τον Βονιφάτιο το Μομφερρατικό στα ελλαδικά εδάφη. Ο Ιάκωβος Β΄ ντ' Αβέν (Jacques d'Avesnes) ήταν πιθανότατα γιος του Ιάκωβου Α΄ ντ' Αβέν, σταυροφόρου της Γ' Σταυροφορίας, καταγόμενος από την Αβέν-συρ-Έλπ (Avesnes-sur-Helpe), στην περιοχή του Αινώ (Hainaut), την ίδια περιοχή από την οποία καταγόταν ο Βαλδουΐνος ΣΤ' κόμης του Αινώ (Baudouin VI de Hainaut), μετέπειτα πρώτος Λατίνος αυτοκράτορας της Κωνσταντινούπολης. Κατά την κατάληψη των ελλαδικών εδαφών υπό την αρχηγία του Βονιφάτιου του Μομφερρατικού, ανέλαβε τη Χαλκίδα ως ηγεμόνας της Εύβοιας, στην οποία έχτισε ένα μικρό κάστρο στο μέσο του Ευρίπου. Στη συνέχεια ακολούθησε το Βονιφάτιο και αναφέρεται ότι ήταν επικεφαλής των ανδρών που πολιορκούσαν την Κόρινθο, καθώς και ότι πληγώθηκε το 1205 σε μια έξοδο των εκεί Ελλήνων του Λέοντα Σγουρού. Σε επιστολή του 1210 ο Ιάκωβος αναφέρεται ως αποβιώσας, ενώ ως ηγέτης της Εύβοιας στη θέση του αναφέρεται ο Γκιμπέρτο νταλε Κάρτσερι (Giberto dalle Carceri). Δεν υπάρχουν τεκμηριωμένες πληροφορίες για το έτος θανάτου του, το οποίο εκτιμάται από σύγχρονους συγγραφείς το 1205, το 1209 ή το 1210. Αν και η συνθήκη για τη Διανομή της Αυτοκρατορίας (Partitio Terrarum Imperii Romaniae) στους Σταυροφόρους έδινε τα καλύτερα λιμάνια της εποχής στους Βενετούς (Ωρεοί και Κάρυστος), ο αρχηγός της Σταυροφορίας Βονιφάτιου του Μομφερράτου, ο οποίος έγινε βασιλιάς της Θεσσαλονίκης, αποφάσισε να αγνοήσει την πράξη Διανομής των εδαφών και να μοιράσει την Εύβοια σε τρεις συμπατριώτες του από τη Λομβαρδία, πιθανότατα υπό την εξουσία του Ιακώβου ντ' Αβέν. Το κεντρικό τμήμα της Εύβοιας (τη Χαλκίδα) το έδωσε στον Γκιμπέρτο νταλε Κάρτσερι (Giberto dalle Carceri), τη Νότια Εύβοια (την Κάρυστο) στον πιθανότατα συγγενή του Ραβάνο νταλλε Κάρτσερι (Ravano dalle Carceri) και τη Βόρεια Εύβοια (τους Ωρεούς) στον Πεκοράρο ντέι Πεκοράρι ντε Μερκανουόβο (Pecoraro dei Pecorari de Mercanuovo). Κατάλογος ηγετών και τριτημορίων της Εύβοιας: Ιάκωβος Β΄ ντ' Αβέν (Jacques d'Avesnes) (1205) 1390-1470 Βασίλειο του Νεγρεπόντε (Ενετoκρατία) (1390-1470)
50000 Κουάοαρ

Ο Κουάοαρ (αγγλικά: Quaoar) (επίσημη ονομασία: 50000 Κουάοαρ, προσωρινή: 2002 LM60) είναι ένα μεγάλο ουράνιο σώμα της Ζώνη του Κάιπερ. Όταν ανακαλύφθηκε το 2002, ήταν το μεγαλύτερο μεταποσειδώνιο αντικείμενο.

 Το 2004 το μέγεθος του Κουάοαρ υπολογίστηκε σε 1.260 ±190 χιλιόμετρα με βάση τη μέθοδο της απευθείας παρατήρησης. Όμως με βάση μετρήσεις στο υπέρυθρο από το διαστημικό τηλεσκόπιο Σπίτζερ, η διάμετρός του υπολογίστηκε στα περίπου 850 χιλιόμετρα, δηλαδή είναι μικρότερο από την Έριδα, τον Πλούτωνα, τον Μακεμάκε, τη Χαουμέια και τη Σέντνα, πιθανώς και από τον Όρκο. Στις 4 Μαΐου του 2011 ο Κουάοαρ συσκοτίζεται με ένα αστέρι 16ου μεγέθους, η απόκρυψη αυτή έδειξε ότι έχει μέγεθος περίπου 1.170 χιλιόμετρα και ότι μάλλον έχει επίμηκες σχήμα. Νέα μέτρηση από το διαστημικό τηλεσκόπιο Χέρσελ με αναθεωρημένα στοιχεία έδειξε ότι ο Κουάοαρ έχει διάμετρο 1.070 ± 38 χλμ. και ο δορυφόρος του, Γουέιγοτ, 81 ± 11 χιλιόμετρα. Η μάζα του υπολογίζεται ότι είναι μεταξύ 1,4 ±0,1×1021 κιλά. Η τροχιά του Κουάοαρ είναι σχεδόν κυκλική με μέση απόσταση από τον Ήλιο 6,5 δισεκατομμύρια χιλιόμετρα (43,4 ΑΜ). Το αφήλιό του βρίσκεται 6,7 δισεκατομμύρια χιλιόμετρα (45,1 ΑΜ) ενώ το περιήλιό του είναι 6,2 δισεκατομμύρια χιλιόμετρα (41,7 ΑΜ) από τον Ήλιο. Η περιφορά του διαρκεί 286 γήινα χρόνια. Προς το παρόν είναι το πιο κοντινό μεγάλο αντικείμενο στον Πλούτωνα. Το 2008 ο Κουάοαρ βρισκόταν σε απόσταση 14 ΑΜ (~2000 εκατομμύρια χιλιόμετρα) από τον Πλούτωνα. Ο Κουάοαρ είναι ένα μετρίως κόκκινο αντικείμενο και πιστεύεται ότι αποτελείται πέτρωμα και πάγο. Πιστεύεται ότι πρόσφατα η θερμοκρασία έφτασε στους -160 °C. Αυτό είχε ως συνέπεια τη δημιουργία κρυσταλλικού πάγου.. Επίσης υπάρχουν ίχνη (5% του υπέρυθου φάσματος) στερεού μεθανίου και στερεού αιθανίου, τα οποία δημιουργούν ένα εκρηκτικό πάγο. Στις 22 Φεβρουαρίου του 2007 ανακαλύφθηκε ένας δορυφόρος του Κουάοαρ, ο οποίος πήρε το όνομα Γουέιγοτ το 2009 και υπολογίζεται ότι έχει διάμετρο περίπου 80 χιλιομέτρων. Περιφέρεται σε απόσταση 14.500 χιλιομέτρων από τον Κουάοαρ με περίοδο περίπου 12 ημέρες. Η προσωρινή του ονομασία ήταν S/2007 (50000) 1. Ερευνητές με τη βοήθεια του Μεγάλου Τηλεσκοπίου των Καναρίων στη Λα Πάλμα ανακάλυψαν το 2023 ότι υπάρχει ένα σύστημα δακτυλίων γύρω από τον νάνο πλανήτη Κουάοαρ. Οι μικροί και αχνοί δακτύλιοι του Κουάοαρ είναι μοναδικοί, γιατί βρίσκονται σε τροχιά γύρω του σε πολύ μεγαλύτερη απόσταση σε σχέση με τους δακτυλίους γύρω από τον Κρόνο. Οι δακτύλιοι στον Κουάοαρ απέχουν 4.100 χιλιόμετρα από το κέντρο του πλανήτη. Quaoar discoverers' webpageΑρχειοθετήθηκε 2010-08-08 στο Wayback Machine. Orbital simulation from JPL (Java) / Ephemeris Data at Johnston's Archive Astronomers Contemplate Icy Volcanoes in Far Places - New York Times article Quaoar, the newest planet . . . or is it? - article in an Australian newspaper New Planet-Shaped Body Found in Our Solar System - article in National Geographic Volcanism possible on planet-like Quaoar - CNN.com
Παμπόροβο

Παμπόροβο (βουλγαρικά: Пампорово) είναι ένα δημοφιλές χιονοδρομικό κέντρο στην επαρχία Σμόλιαν, στη νότια Βουλγαρία, ένα από τα πιο γνωστά στη νοτιοανατολική Ευρώπη. Βρίσκεται μέσα σε δάση ερυθρελάτης και δέχεται επισκέπτες κυρίως τον χειμώνα για σκι και σνόουμπορντ. Είναι επίσης δημοφιλές τουριστικό θέρετρο το καλοκαίρι. Είναι οικογενειακό θέρετρο και κατάλληλο για αρχάριους και μέτριας εμπειρίας σκιέρ.

 Το τουριστικό θέρετρο του Παμπόροβο βρίσκεται στη νότια Ροδόπη, σε υψόμετρο 1.620 μέτρων. 260 χλμ από τη Σόφια, 85 χλμ από τη Φιλιππούπολη και 15 χλμ από το Σμόλιαν. Η υψηλότερη κορυφή στην περιοχή, Σνέζανκα, με υψόμετρο 1.928 μέτρα, είναι μερικές εκατοντάδες μέτρα πάνω από το Παμπόροβο. Το θέρετρο διαθέτει πίστες σκι 38 χλμ. που εξυπηρετούνται από 18 ανελκυστήρες, με συνολική χωρητικότητα 13.000 ατόμων ανά ώρα. Ορισμένες νέες διαδρομές έχουν δημιουργηθεί και υπάρχει τώρα σε λειτουργία ένα νέο τσερλίφτ. Το θέρετρο είναι γνωστό ως ένα από τα πιο ηλιόλουστα θέρετρα στη Βουλγαρία. Η μέση θερμοκρασία αέρα είναι 8,5°С και το ύψος του χιονιού είναι 140-150 εκ. Στο Παμπόροβο δεν υπάρχουν απότομες αλλαγές στις καιρικές συνθήκες. Οι χειμώνες τείνουν να είναι ήπιοι, αλλά έχουν περίπου 150 ημέρες χιονόπτωσης κάθε χρόνο. Ο συνδυασμός αυτός επιτρέπει στο χιονοδρομικό μια μακρά σεζόν για σκι. Το Παμπόροβο είναι γνωστό για το μεγάλο αριθμό ηλιόλουστων ημερών κατά τη διάρκεια του χειμώνα, φτάνοντας συχνά τις 120 ημέρες από τον Δεκέμβριο ως τον Μάιο. Η μέση θερμοκρασία τον Ιανουάριο είναι 3°С. Μεγάλο μέρος της παλαιότερης ανάπτυξης του Παμπόροβο βρίσκεται στα βορειοανατολικά της Σνέζανκα. Υπάρχουν σχέδια για την κατασκευή δύο γηπέδων γκολφ και την επέκταση της όλης περιοχής για σκι στο όρος Πέρελικ. Τον Ιανουάριο του 2010 ένα επιπλέον σημείο διέλευσης των συνόρων άνοιξε μεταξύ Βουλγαρίας και Ελλάδας, που είναι μόλις μισή ώρα με το αυτοκίνητο από το Παμπόροβο. Αυτό έτυχε μεγάλης προσοχής από τους τουρίστες και τα μέσα ενημέρωσης για το θέρετρο, ως το μοναδικό στην Ευρώπη που επιτρέπει σε τόσο σύντομο χρονικό διάστημα τη μετάβαση από το σκι στη θάλασσα. Web κάμερα Παμπόροβο Αρχειοθετήθηκε 2016-03-24 στο Wayback Machine.
Αοράκι/Όρος Κουκ

Το Αοράκι/Όρος Κουκ (Aoraki/Mount Cook) είναι το ψηλότερο βουνό στη Νέα Ζηλανδία και έχει ύψος 3.754 μέτρα. Το Αοράκι/Όρος Κουκ είναι κορυφή στις Νότιες Άλπεις, μια οροσειρά που διατρέχει κατά μήκος της Δυτικής Ακτής του Νοτίου Νησιού της Νέας Ζηλανδίας. Δημοφιλής τουριστικός προορισμός, είναι επίσης αγαπητή πρόκληση για τους ορειβάτες. Ο Παγετώνας Τάσμαν και ο Παγετώνας Χούκερ ρέουν στις πλαγιές του. Έπειτα από διακανονισμό μεταξύ των Κάι Τάχου και του Στέμματος το 1998, ο τίτλος του Αοράκι/Όρους Κουκ επεστράφη στους Κάι Τάχου, και έπειτα δωρήθηκε ξανά επισήμως στο έθνος. Εκείνη την περίοδο το όνομα άλλαξε επίσημα από όρος Κουκ σε Αοράκι/Όρος Κουκ. Ως μέρος του διακανονισμού, ένας αριθμός τοπωνυμίων έλαβαν τα Μαορί ονόματά τους. Δήλωση της σημαντικότητας του Αοράκι/Όρος Κουκ είναι το γεγονός πως είναι το μόνο από τα ονόματα αυτά που η ονομασία Μαορί προηγείται της Αγγλικής. Το Αοράκι/Όρος Κουκ ήταν 20 μ ψηλότερο πριν τον Ιανουάριο του 1991 όταν ένα μεγάλο κομμάτι βράχου και πάγου έπεσε από τη βόρεια κορυφή.

 Το βουνό εντοπίζεται εντός του Εθνικού Πάρκου Αοράκι/Όρος Κουκ. Το πάρκο ανακηρύχθηκε επισήμως το 1953, και σε συνδυασμό με το Εθνικό Πάρκο Γουέστλαντ είναι ένα από τα Πάρκα Παγκόσμιας Κληρονομιάς των Ηνωμένων Εθνών. Το πάρκο περιέχει πάνω από 140 κορυφές με ύψος μεγαλύτερο των 2.000 μέτρων και 72 ονομασμένους παγετώνες, που καλύπτουν το 40% των 700 χλμ² του πάρκου. Ο καταυλισμός του Χωριού Όρος Κουκ (γνωστό επίσης και ως The Hermitage, Το Ερημητήριο) λειτουργεί ως τουριστικό κέντρο και βάση κατασκήνωσης για το βουνό. Βρίσκεται 4 χιλιόμετρα από την κεφαλή του Παγετώνα Τάσμαν, 12 χλμ νοτίως της κορυφής του Αοράκι/Όρος Κουκ. Aoraki σημαίνει "Αυτός που διαπερνάει τα Σύννεφα" στην Κάι Τάχου διάλεκτο της Μαορί γλώσσας. Ιστορικά, το Μαορί όνομα έχει επίσης προφερθεί με την "κανονική" Μαορί μορφή: Aorangi. Το Αγγλικό όνομα είναι προς τιμή του Κάπετάνιου Τζέιμς Κουκ που πρώτος επιθεώρησε και περιέπλευσε τα νησιά της Νέας Ζηλανδίας το 1770. Οι Νότιες Άλπεις σχηματίζονται από τεκτονική ανύψωση και πίεση καθώς οι Ειρηνική και Αυστραλο-Ινδική πλάκες συγκρούονται κατά μήκος της δυτικής ακτής του νησιού. Η ανύψωση συνεχίζεται, υψώνοντας το Αοράκι/Όρος Κουκ περίπου 7 χιλιοστα κάθε χρόνο. Ωστόσο, δυναμικές διαμορφωτές των βουνών είναι επίσης και οι διαβρωτικές δυνάμεις. Ο δριμύς καιρός οφείλεται στο ότι το βουνό προεξέχει σε ένα σχέδιο αληγή ανέμου γνωστού ως Ρόουρινγκ Φόρτις, που χαρακτηρίζεται από δυνατούς ανέμους που διατρέχουν βίαια γύρω από τις 45°S γεωγραφικού πλάτους, νοτίως της Αφρικής και της Αυστραλίας, έτσι ώστε οι Νότιες Άλπεις είναι το πρώτο εμπόδιο που συναντούν οι άνεμοι μετά τη Νότιο Αμερική καθώς φυσούν με ανατολική κατεύθυνση κατά μήκος του Νοτίου Ωκεανού. Η ετήσια μέση βροχόπτωση στις περιβάλλουσες πεδινές περιοχές είναι περίπου 7,6 m. Αυτή η πολύ υψηλή βροχόπτωση οδηγεί σε εύκρατα τροπικά δάση στις παράκτιες πεδινές περιοχές και αξιόπιστη πηγή χιονιού στα βουνά για να διατηρηθεί η ροή των παγετώνων. Σ'αυτούς περιλαμβάνονται οι Παγετώνες Τάσμαν και Μέρτσισον στα ανατολικά και οι μικρότεροι Παγετώνες Χούκερ και Μιούλλερ στα νότια. Διαδικτυακός Τόπος του Εθνικού Πάρκου Αοράκι/Βουνό Κουκ
Ιερά Μητρόπολις Ηλείας και Ωλένης

Η Ιερά Μητρόπολις Ηλείας και Ωλένης είναι μητρόπολη της Εκκλησίας της Ελλάδος και έχει έδρα τον Πύργο Ηλείας. Μητροπολίτης της είναι από τις 7 Οκτωβρίου 2022 ο Αθανάσιος Β΄ (Μπαχός).

 Τα προεπαναστατικά χρόνια η έδρα της Επισκοπής Ωλένης βρισκόταν στον Πύργο. Τελευταίος Μητροπολίτης ήταν ο εθνομάρτυρας Φιλάρετος, ο οποίος πέθανε στις 13 Σεπτεμβρίου 1821 στις φυλακές της Τρίπολης. Η επισκοπή έμεινε για λίγα χρόνια ακέφαλη, μέχρι να οριστεί ο διάδοχος του Φιλάρετου, ως τοποτηρητής, ο πρώην Λαρίσης Κύριλλος Βογάσαρης. Στη συνέχεια ακολούθησε ο Δαμαλών Ιωνάς. Τελικά με Βασιλικό διάταγμα η Επισκοπή Ωλένης συγχωνεύθηκε με την Μητρόπολη Πατρών και την Μητρόπολη Ηλείας. Το έτος 1899, η επισκοπή Ηλείας διαχωρίζεται, ενώ το 1922 παίρνει την τελική της μορφή ως Ιερά Μητρόπολη Ηλείας και Ωλένης με έδρα τον Πύργο. Σημαντική μορφή που διετέλεσε επίσκοπος ήταν ο Μητροπολίτης Ηλείας Αντώνιος. Χειροτονήθηκε τον Δεκέμβριο του 1922 και ασχολήθηκε με την οργάνωση της Μητροπόλεως, και μάλιστα λόγω της καλλιέργειάς του και της γνώσης ξένων γλωσσών συνέγραψε πολλές ιστορικές, κοινωνικές και άλλες μελέτες. Μάλιστα το 1943 στη διάρκεια της κατοχής έφυγε από την έδρα του αρνούμενος να συνεργαστεί με τις κατοχικές αρχές και κατέφυγε στα βουνά συντασσόμενος με την παράταξη του ΕΑΜ. Οι αντιστασιακές οργανώσεις ανακήρυξαν τον Αντώνιο, Αρχηγό του ΕΑΜ Πελοποννήσου. Οι επίσκοποι που διετέλεσαν Μητροπολίτες Ηλείας είναι οι εξής: Η Μητρόπολη προσφέρει σημαντικό κοινωνικό έργο. Επί Μητροπολίτη Αντωνίου θεμελιώθηκε και λειτούργησε η αίθουσα ομιλιών της Ιεράς Μητροπόλεως Ηλείας, η οποία βοήθησε στην πνευματική ανάπτυξη του τόπου. Επίσης σημαντικό έργο θεωρείται ότι έχει προσφέρει το μαθητικό οικοτροφείο-ορφανοτροφείο «Η Αγία Φιλοθέη», το οποίο στεγάζεται σε τετραώροφο κτίριο στον Πύργο. Στα πρώτα χρόνια της ίδρυσης της Επισκοπής Ηλείας το Μητροπολιτικό μέγαρο βρισκόταν επί της οδού Γερμανού, στο σπίτι του γιατρού Ιωάννου Σταθόπουλου. Αργότερα το Μητροπολιτικό Μέγαρο μετακόμισε δύο φορές μέχρι να βρει το οριστικό μέρος να εγκατασταθεί στο οποίο είναι ακόμα και σήμερα. Το σημερινό κτήριο αγοράστηκε το 1939 από την Εθνική Τράπεζα της Ελλάδος. Ο Μητροπολιτικός ναός είναι αφιερωμένος στον Άγιο Νικόλαο. Η προτομή του εθνομάρτυρα Φιλάρετου τοποθετήθηκε μπροστά από τον Μητροπολιτικό ναό ύστερα από πρωτοβουλία του Μητροπολίτη Αθανασίου Α΄. Στην Ιερά Μητρόπολη υπάγονται και οι παρακάτω Ιερές Μονές (Μοναστήρια): Ανδρικές Μονές:Ιερά Μονή Παναγίας Πορετσού Ιερά Μονή Χρυσοπηγής ΔίβρηςΓυναικείες Μονές:Ιερά Μονή Παναγίας Σκαφιδιάς Ιερά Μονή Παναγίας Κρεμαστής Ιερά Μονή Παναγίας Ελεούσης Λυγιάς Ιερά Μονή Αγίου Νικολάου Φραγκοπηδήματος
Α΄ Κατηγορία υδατοσφαίρισης γυναικών 1992-93

Το πρωτάθλημα Α΄ Εθνικής κατηγορίας πόλο γυναικών της περιόδου 1992-93 ήταν το 6ο Πρωτάθλημα Ελλάδας. Συμμετείχαν 8 ομάδες που αγωνίστηκαν με σύστημα 2 γύρων (εντός-εκτός έδρας). Πρωταθλήτρια και μάλιστα αήττητη αναδείχθηκε η ομάδα του Ν.Ο. Βουλιαγμένης, για 2η φορά στην ιστορία της.

 Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: Ο βαθμοί εφ. ΘΕΣΣΑΛΟΝΙΚΗ, Δευτέρα 17.05.93, ένθετο ΣΠΟΡ σελ. 8 (22) - Ηλ. Βιβλιοθήκη Βουλής των Ελλήνων / Στοιχεία: Α.Α. 03867, 1993 (05) ΜΑΪΟΣ, αρχείο 0341 εφ. ΦΙΛΑΘΛΟΣ, Δευτέρα 17.05.93, σελ. 6 - Ηλ. Βιβλιοθήκη Βουλής των Ελλήνων / Στοιχεία: (05) ΜΑΪΟΣ, αρχείο 0156
Γκόλουμπατς

Το Γκόλουμπατς (σερβικά κυριλλικά: Голубац, προφέρεται [ɡǒlubats]) είναι πόλη και δήμος στη βορειοανατολική Σερβία, το οποίο βρίσκεται επί της δεξιάς όχθης του ποταμού Δούναβη. Γειτονεύει με τη Ρουμανία στα ανατολικά, το Βέλικο Γκράντιστε στα δυτικά και το Κούτσεβο στα νότια. Ο πληθυσμός της πόλης είναι της τάξεως των 1.655 κατοίκων, ενώ ο πληθυσμός του δήμου είναι της τάξεως των 8.161 κατοίκων.

 Στα σέρβικα, η πόλη είναι γνωστή ως Golubac (Голубац), στα βλάχικα ως Golumbei ή Columbaci, στα ουγγρικά ως Galambóc, στα γερμανικά ως Taubenberg και στα τουρκικά ως Güvercinlik το οποίο σημαίνει "περιστερώνας". Η ονομασία Γκόλουμπατς προέρχεται από τη λέξη golub, η οποία στα σέρβικα σημαίνει "περιστέρι" ή "περιστέρα", ενώ το ίδιο το όνομα της πόλης μεταφράζεται ως "η πόλη με τα περιστέρια". Τα ιστορικά της ονόματα ήταν Columbria, στα λατινικά, ως συντόμευση του Columbaria το οποίο σημαίνει η πόλη των περιστεριών (Λατινικά: Columba, Αρχαία Ελληνικά: Κόλυμβος), ενώ έφερε την ονομασία Cuppae κατά τη διάρκεια της προρωμαϊκής περιόδου. Στη σημερινή θέση του Γκόλουμπατς βρισκόταν, κατά τη διάρκεια της ρωμαϊκής και πρωτοβυζαντινής περιόδου (1ος-6ος αιώνας), οχυρό γνωστό ως Cuppae, το οποίο στην πορεία εξελίχθηκε σε πόλη (Columbria) προς το 554/5 μ.Χ.Λόγω της πληθώρας αρχαιολογικών χώρων που βρίσκονται στα περίχωρά της και του εθνικού πάρκου Τζέρνταπ, η πόλη αποτελεί δημοφιλή τουριστικό, αλιευτικό και ιστιοπλοϊκό προορισμό. Στους αρχαιολογικούς χώρους περιλαμβάνονται τα ερείπια μιας εκ των στηλών του Ρωμαίου Αυτοκράτορα Τραϊανού κοντά στη Γέφυρα του Τραϊανού, την οποία ο ίδιος έστησε κατά τη διάβασή του των Σιδηρών Πυλών, καθώς και το ρωμαϊκό φρούριο Diana. Το Φρούριο του Γκόλουμπατς, το οποίο βρίσκεται περίπου 4 χλμ. πιο μακριά, χρονολογείται ιστορικά και παρουσιάζει ιστορικό ενδιαφέρον από τον 14ο αιώνα και μετέπειτα. Στο φρούριο έλαβε χώρα μια μάχη ενάντια των Τούρκων το 1428, στη διάρκεια της οποίας ο Πολωνός ιππότης Ζάβισα Σάρνι πιάστηκε αιχμάλωτος και εκτελέστηκε από τους Οθωμανούς. Από το 1929 ως το 1941, το Γκόλουμπατς ήταν τμήμα της Μόραβα Μπανόβινα του Βασιλείου της Γιουγκοσλαβίας. Το εθνικό πάρκο των Σιδηρών Πυλών είναι γνωστό για τη φυσική του ομορφιά και τους κυνηγότοπούς του, καθώς και την πληθώρα μονοπατιών που διαθέτει για πεζοπορία. Η αποβάθρα της πόλης κατά μήκος των όχθων του ποταμού Δούναβη είναι ιδανική για μια χαλαρότερης μορφής πεζοπορία. Το Γκόλουμπατς έχει καταστεί γνωστό ιστιοπλοϊκό κέντρο. Το Ιστιοπλοϊκό Κέντρο της Ομοσπονδίας Ιστιοπλοΐας της Σερβίας, το οποίο και χρησιμοποιεί η Εθνική Σερβίας Ιστιοπλοΐας για την προετοιμασία της ενόψει των μεγάλων ιστιοπλοϊκών διοργανώσεων στις οποίες συμμετέχει, βρίσκεται στο Γκόλουμπατς. Μία από τις σημαντικότερες εκδηλώσεις που λαμβάνουν χώρα εκεί είναι μία παραδοσιακού τύπου Regatta, η οποία συνήθως λαμβάνει χώρα στη διάρκεια του Αυγούστου. Κατά τη θερινή περίοδο, το Κέντρο διοργανώνει ένα ιστιοπλοϊκό καμπ με σκάφη τύπου Optimist Class, όπου οι αρχάριοι έχουν τη δυνατότητα να εκπαιδευτούν από κορυφαίους Σέρβους αθλητές, καθώς και τους ξένους καλεσμένους τους.
Πανελλήνιο πρωτάθλημα στίβου ανδρών 2019

Το 105ο Πανελλήνιο πρωτάθλημα στίβου ανδρών διεξήχθη στις 27–28 Ιουλίου 2019 στο Παμπελοποννησιακό Στάδιο της Πάτρας, εκτός από τα πρωταθλήματα 50 και 20 χλμ βάδην και των 10.000 μ. που έγιναν σε διαφορετικούς τόπους και ημερομηνίες. Πρωταθλητής σύλλογος αναδείχθηκε ο Ολυμπιακός Σ.Φ.Π. για δέκατη τρίτη φορά στην ιστορία του.

 Συνολικά στα ανδρικά αγωνίσματα βαθμολογήθηκαν 98 σωματεία. Διεξήχθησαν ξεχωριστά από το πανελλήνιο πρωτάθλημα σε διάφορες περιοχές. Δέκαθλο. Διεξήχθη στις 3-4 Αυγούστου 2019, στην Θεσσαλονίκη.10.000μ. Διεξήχθη στις 24 Απριλίου 2019 στα Μέγαρα.Μαραθώνιος. Διεξήχθη στις 11 Νοεμβρίου 2018 (δηλ. στα πλαίσια της σεζόν 2018-2019), ταυτόχρονα με τον 36ο Αυθεντικό Μαραθώνιο Αθήνας.20 χλμ βάδην. Διεξήχθη στις 20 Απριλίου 2019 στην Αλεξανδρούπολη, ταυτόχρονα με το 18ο Βαλκανικό Πρωτάθλημα βάδην.50 χλμ βάδην. Διεξήχθη στις 14 Φεβρουαρίου 2019 στον Σχοινιά. Επίσημος ιστότοπος του ΣΕΓΑΣ ΣΕΓΑΣ: Πανελλήνιο Πρωτάθλημα Α/Γ, Πάτρα (27-28/7).Αρχειοθετήθηκε 2022-10-11 στο Wayback Machine. ΣΕΓΑΣ: Πανελλήνιο Πρωτάθλημα 10.000 μ. Α/Γ, Κ23, Κ20, Μέγαρα (24/4)Αρχειοθετήθηκε 2022-10-15 στο Wayback Machine. stivoz.gr: Πανελλήνιο συνθέτων (Θεσσαλονίκη) 3-4/8/2019Αρχειοθετήθηκε 2022-10-09 στο Wayback Machine. stivoz.gr: Βαλκανικοί βάδην & Πανελ.πρωτάθλημα 20χλμ. (Αλεξανδρούπολη) 2019Αρχειοθετήθηκε 2022-10-15 στο Wayback Machine. ΣΕΓΑΣ: Πανελλήνιο Πρωτάθλημα 50χλμ. βάδην και 7οι Χειμερινοί Αγώνες, Σχινιάς (20/1).Αρχειοθετήθηκε 2022-10-14 στο Wayback Machine. Αποτελέσματα 36ου Αυθεντικού Μαραθώνιου Αθήνας 2018
NGC 840

Ο NGC 840 είναι ραβδωτός σπειροειδής γαλαξίας στον αστερισμό Κήτος. Εκτιμάται πως απέχει περίπου 300 εκατομμύρια έτη φωτός από τον Γαλαξία μας και πως έχει διάμετρο της τάξεως των 175 χιλιάδων ετών φωτός.

 Δεδομένα για το NGC 840 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 840 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 840 στο Wikimedia Commons
Ασταίοι

Η φυλή των Ασταίων κατοικούσε βορειότερα των Θυνών. Ζούσαν στο εσωτερικό της ανατολικής Θράκης γύρω από την πόλη της Βιζύης. Οι Ασταίοι ήταν πολεμική και ληστρική φυλή.

 Οι βασιλείς των Ασταίων συνεχίζουν τους προγόνους τους βασιλείς των Οδρυσών Θρακών. Πόλη τους ήταν η Βιζύη (νυν Βίζε) στην Ανατολική Θράκη. Κότυς Ε΄, γιος (;) τού Βιθύος (; - 87 π.Χ.) Σαδάλας Α΄, γιος τού Κότυος Ε΄ (87 - 79 π.Χ.) Αμάδοκος, από τον βασιλικό Οίκο των Οδρυσών, στάλθηκε σε βοήθεια τού Σύλλα στη μα΄χη της Χαιρώνειας το 86 π.Χ. Κότυς ΣΤ΄, γιος τού Σαδάλα Α΄ (57 - 48 π.Χ.) Σαδάλας Β΄, γιος τού Κότυος ΣΤ΄ (48 - 42 π.Χ.) Κότυς Ζ΄, γιος του Σαδάλα Β΄ από την Πολεμοκράτια (31 - 18 π.Χ.) Ρησκούπορις Β΄ (Ασταίων), γιος του Κότυος Ζ΄ από την κόρη τού Κότυος Β΄ βασ. των Σαπαίων. Σκοτώθηκε από τους Βήσιους. 11 π.Χ. Η Ασταία Θράκη δίνεται στον εκ μητρός θείο τού Ρησκούπορι Β΄, τον Ρουμητάλκη Α΄ βασ. των Σαπαίων, από τον Ρωμαίο Αυτοκράτορα Αύγουστο. Έτσι ενοποιήθηκε η Θράκη. Θράκη & Θράκες - θρακικά φύλα
Γιούρι Βοβκ

Ο Γιούρι Μπογκντάνοβιτς Βοβκ (ουκρανικά: Юрій Богданович Вовк‎, γενν. 11 Νοεμβρίου 1988, Λβιβ) είναι Ουκρανός γκρανμαίτρ στο σκάκι. Εκπαιδεύτηκε από τον Βλαντίμιρ Γκραμπίνσκι, προπονητή της ουκρανικής ομάδας νέων.

 Το 2007 ήταν από κοινού νικητής με τον Λι Τσάο και τον Γκίθα Ναραγιάναν Γκοπάλ στο τουρνουά 12ης κατηγορίας στη Λίμνη Σεβάν στο Μαρτούνι της Αρμενίας. Του απονεμήθηκε ο τίτλος του γκραν μάστερ το 2008. Τον Φεβρουάριο του 2009 μοιράστηκε την πρώτη θέση στο ανοιχτό τουρνουά της Καπέλ-Λα-Γκραντ στη Γαλλία, με Σανάν Σουγκίροβ, Παριμάργιαν Νεγκί, Μάξιμ Ροντστάιν, Σεργκέι Φέντορτσουκ, Έρικ Χάνσεν, Αλεξέι Φεντόροβ και Βλαντ-Κρίστιαν Γιάνου, μπροστά από 106 Γκρανμαίτρ και, σημειώνοντας 7,5 βαθμούς στους 9. Το 2013 τερμάτισε ισάξιος πρώτος, καταλαμβάνοντας την όγδοη θέση στο τάι μπρέικ. Αποτελέσματα Άλλων Τουρνουά 2003: 1ος στο Τερνόπιλ 2004: 2ος στο πρωτάθλημα Ουκρανίας κάτω των 16 ετών 2007: κερδίζει το Ουκρανικό πρωτάθλημα κάτω των 20 ετών. 1ος στο Λίβερπουλ 2ος στο Ροσφόρ 2008: 1η στο Σόμπατχεϊ 2ος στο Λβιβ 2011: 1η–3η θέση με τους Μαξίμ Τούροβ και Βλάντιμιρ Γκεόργκιεφ στο Ολλανδικό Όπεν στο Ντίρεν. 2011: 1η στο τουρνουά εις μνήμην του Αντρέι Βασιλίσιν.Ο Βοβκ τερμάτισε πέμπτος στο Ευρωπαϊκό Ατομικό Πρωτάθλημα Σκακιού 2015 στην Ιερουσαλήμ, με σκορ 7,5/11. Αυτό το αποτέλεσμα του έδωσε τη δυνατότητα να προκριθεί στο Παγκόσμιο Κύπελλο Σκακιού 2015, όπου απέκλεισε τον Ρέι Ρόμπσον στον πρώτο γύρο. Στο δεύτερο γύρο αποκλείστηκε από τον Γουέι Γι στα παιχνίδια μπλιτζ. Είναι ο μεγαλύτερος αδερφός του Αντρέι Βοβκ.
Δείνα

Η Δείνα ήταν σύμφωνα με την Παλαιά Διαθήκη μοναδική κόρη του Ιακώβ και της Λείας. Στη Γένεση αναφέρεται ότι είχε και άλλες αδελφές. Γεννήθηκε στην Χαράν μαζί με ένδεκα από τα 12 ετεροθαλή αδέλφια της.

 Η Δείνα σε ηλικία 14ων ετών γνώρισε τον πρίγκηπα Σέχεμ, γιο του άρχοντα Χάμορ από την ομώνυμη πόλη της Χαναάν ο οποίος την ερωτεύτηκε και, αφού την απήγαγε, τη βίασε. Στην συνέχεια ο Σέχεμ ζήτησε από τον Ιακώβ το χέρι της Δείνας για να την αποκαταστήσει με γάμο. Ο Ιακώβ δέχτηκε, αλλά υπό τον αυστηρό όρο, ότι όλοι οι άνδρες της φυλής του Σέχεμ έπρεπε να κάνουν πρώτα περιτομή για να συμφωνήσουν με τον νόμο του Θεού και του Αβραάμ. Ο Σέχεμ και ο Χάμορ δέχτηκαν και οι άνδρες της φυλής του περιτομήθηκαν. Τρεις μέρες αργότερα, και αφού ο πυρετός, λόγω των επιπλοκών της περιτομής, θέριζε τους άνδρες της φυλής του Σέχεμ, δυο αδελφοί της Δείνας (ο Συμεών και ο Λευί) επιτέθηκαν και τους σκότωσαν όλους, καταστρέφοντας μάλιστα και την πόλη ολοσχερώς. Έτσι πήραν εκδίκηση για την ντροπή της αδελφής τους. Πολυμέσα σχετικά με το θέμα Dinah στο Wikimedia Commons
Ειδικό ερασιτεχνικό πρωτάθλημα ποδοσφαίρου 1988

Το 1988 μετά την ολοκλήρωση της κανονικής περιόδου 1987-88 στα τοπικά πρωταθλήματα των ΕΠΣ διεξήχθη το Ειδικό ερασιτεχνικό πρωτάθλημα ποδοσφαίρου με σκοπό τη μείωση των ομάδων που θα προβιβάζονταν από τα τοπικά πρωταθλήματα στη Δ΄ Εθνική της επόμενης περιόδου και τη διατήρηση σταθερού του αριθμού των ομάδων και ομίλων της κατηγορίας.

 Δυο ομάδες από κάθε μια από τις τρεις αρχαιότερες ΕΠΣ (Αθηνών, Μακεδονίας, Πειραιώς) προβιβάστηκαν απευθείας στη Δ΄ χωρίς να συμμετέχουν στο ειδικό πρωτάθλημα, όπου έλαβαν μέρος οι πρωταθλήτριες των υπόλοιπων 46 από τις 49, τότε, τοπικές Ενώσεις Ποδοσφαιρικών Σωματείων. Οι ομάδες χωρίστηκαν με γεωγραφικά κριτήρια σε 11 ομίλους των 4 ως 5 ομάδων, και την άνοδο κέρδισαν οι δυο πρώτοι στη βαθμολογία κάθε ομίλου μετά απο μίνι πρωτάθλημα 2 γύρων. Έτσι συνολικά 28 σύλλογοι προβιβάστηκαν στη Δ΄ Εθνική. Ο καταρτισμός των ομίλων των ΕΠΣ ήταν ως εξης: Το ειδικό πρωτάθλημα ξεκίνησε την Κυριακή 1η Μαΐου 1988, στους εννέα ομίλους των 4 ομάδων ολοκληρώθηκε μετά από έξι Κυριακές στις 5 Ιουνίου, ενω οι όμιλοι Β και Γ που είχαν 5 συλλόγους και συνολικά δέκα αγωνιστικές, ολοκληρώθηκαν στις 26 Ιουνίου. Στον Η όμιλο χρειάστηκε επιπλέον αγώνας κατάταξης λόγω πλήρους ισοβαθμίας στη 2η θέση. Tο σύστημα βαθμολόγησης το 1988 ήταν 2 βαθμοί για τη νίκη, 1 για ισοπαλία και 0 για ήττα. Οι τελικές βαθμολογίες και τα αποτελέσματα ήταν τα εξής: Σημειώσεις Σημειώσεις Σημειώσεις Σημειώσεις Σημειώσεις Σημειώσεις Ψηφιοποιημένο Αρχείο εφημερίδας «Αθλητική Ηχώ» Μάιος-Ιούνιος 1988 «Μια αναδρομή στους αγώνες μπαράζ μεταξύ πρωταθλητών Ενώσεων» Ευβοϊκή Γνώμη , 25 Μαΐου 2012
RC4WD

Η RC4WD είναι κατασκευαστής και πωλητής τηλεκατευθυνόμενων modelparts, οχημάτων και εξοπλισμού. που ιδρύθηκε το 2001 στο Σαν Φρανσίσκο. Τα προϊόντα της έχουν επιλεγεί από την NASA και έχουν εμφανιστεί στην τηλεόραση και τα περιοδικά σε πολλές χώρες. Η εταιρεία κατασκεύαζε μέρη/κομμάτια για τα ταχύτερα τηλεκατευθυνόμενα αυτοκίνητα.

 Η εταιρεία RC4WD ιδρύθηκε το 2001 στην περιοχή του Σαν Φρανσίσκο, Καλιφόρνια, ΗΠΑ, σε ένα γκαράζ. Αρχικά η RC4WD ξεκίνησε ως "εταιρεία παροχής υπηρεσιών μιας στάσης"(one stop shop) (website) στη δευτερογενή αγορά οχημάτων και ανταλλακτικών για τα RC Monster Trucks. Η επιχείρηση επεκτάθηκε με τη βοήθεια της RCMT.net, μια κοινότητα αφιερωμένη στους λάτρεις των RC Monster Trucks. Το 2005, η επιχείρηση είχε αποθέματα για περίπου 800 ανταλλακτικά μέρη από εταιρείες όπως η Thundertech Racing, JPS, New Era Models, Imex, Defiance Racing, RC Alloy, Vertigo Performance και άλλοι. Το 2007, η RC4WD μεταφέρθηκε τελικά σε μια μικρή αποθήκη στο Σαν Χοσέ. Τον Ιούλιο του 2010, ήρθε το πρώτο αδειοδοτούμενο εμπορικό προϊόν, "The Dick Cepek MudCountry" 1.9. Τον επόμενο χρόνο, τον Φεβρουάριο του 2011, η εταιρεία HorizonHobby άρχισε να διανέμει τα προϊόντα της RC4WD. Τον Μάρτιο του 2014 η Towerhobbies άρχισε να πωλούν τα προϊόντα της RC4WD. 1/10 Trail Finder Truck 1/10 Gelande Truck 1/5 Killer Krawler 1/10 Subzero Truck 1/10 Boyer Truggy 1/10 Worminator 6x6 Truck 1/10 Gelande D110 Truck 1/10 Fracture Truck with V8 engine 1/10 Bully Crawler 1/10 Timberwolf Scale Truck 1/10 Trail Stomper Truck 1/10 Trail Finder II Truck 1/10 Gelande II Truck Μάιος 2010 - WIREDmagazine - "Καλύτερου Συντάκτη" RC4WD Killer Krawler Νοέμβριος 2011 - NASA RC Rover Robotic Arm - RC4WD Killer Krawler Ιούλιος 2012 - RC4WD για Gears Stacey Δαβίδ (Speed Κανάλι) Νοέμβριος 2008 - MAX bashing ΔΙΑΛΟΓΙΚΗΣ MAGAZINE - RC4WD Diablo Νοέμβριος 2008 - RC Magazine (Ιαπωνία) - RC4WD Trail Finder Μάιος 2010 - MAKEmagazine - RC4WD Killer Krawler Ιούνιος 2010 - XTREME RC CARS Magazine - RC4WD Gelande Ιούλιος 2010 - Περιοδικό TRUCMODELL (Γερμανία) - RC4WD Gelande Φεβρουάριος 2013 - περιοδικό RACER (Αγγλία) - RC4WD Trail Finder 2 Επίσημη ιστοσελίδα
Σισέ Μαριάμ Καϊνταμά Σιντιμπέ

Η Σισέ Μαριάμ Καϊνταμά Σιντιμπέ (Cissé Mariam Kaïdama Sidibé, 4 Ιανουαρίου 1948-6 Νοεμβρίου 2021) ήταν Μαλινέζα πολιτικός, πρωθυπουργός της χώρας της από το 2011 ως το 2012 και η πρώτη γυναίκα που διορίστηκε στο αξίωμα αυτό στην ιστορία της χώρας. Διορίστηκε με διάταγμα στις 3 Απριλίου 2011, στη θέση του Μοντιμπό Σιντιμπέ. Στις 22 Μαρτίου 2012, έπειτα από την αναστολή ισχύος του Συντάγματος μετά το πραξικόπημα των στρατιωτικών, απομακρύνθηκε από την πρωθυπουργία και ανακοινώθηκε ότι τέθηκε υπό κράτηση από τις δυνάμεις της χούντας.

 Γεννήθηκε στο Τιμπουκτού. Το οικογενειακό της όνομα είναιSidibé άλλαξε αργότερα σε Cissé από την οικογένεια του συζύγου της. Τέλειωσε το δημοτικό σχολείο της Γκουντάμ και αργότερα πήρε τον τίτλο baccalauréat το 1970. Εν συνεχεία πήρε πτυχίο πολιτικών επιστημών από την Εθνική Σχολή Διοίκησης του Μάλι. Από το 1974 ως το 1989 εργάστηκε ως δημόσια υπάλληλος στο υπουργείο επί ζητημάτων κρατικών εταιρειών και κοινωνιών(Ministère de Tutelle des Sociétés et Entreprises d’Etat du Mali), και το 1987 έγινε βοηθός υπουργός. Κατά τη διάρκεια εκείνης της περιόδου έκανε σπουδές στη Δυτική Αφρική, στη Γαλλία, στον Καναδά, στο Βέλγιο και στην ΙταλίαΤο 1991 έπειτα από τη βραχύβια επιστροφή στη δημοκρατία, η Σιντιμπέ Σισέ διορίστηκε ειδική σύμβουλος του προσωρινού προέδρου Αμαντού Τουμανί Τουρέ) και ανέλαβε υπουργός Συντονισμού και Διεθνούς Συνεργασίας στην προσωρινή κυβέρνηση (Αύγουστος 1991-Ιούνιος 1992). Από το Μάρτιο του 1992 ως τον Ιούνιο του 1992 ήταν και υπουργός Γεωργίας.) Τον Αύγουστο του 1993 και ως το 2000 υπηρέτησε στην ειδική επιτροπή εναντίον της ερημοποίησης ( Cilss -- Comité Inter-Etats de lutte contre la sécheresse au Sahel) με έδρα την Ουαγκαντουγκού. Επέστρεψε στο αξίωμα της προεδρικής συμβούλου το 2001 έπειτα από την εκλογή του Τουμανί Τουρέ στην προεδρία. Από το Μάρτιο ως τον Ιούνιο του 2002 η Σιντιμπέ Σισέ διορίστηκε ως υπουργός Ανάπτυξης της Υπαίθρου και το 2003 τέθηκε επικεφαλής της επιτροπής για τον καπνό SONTAM (Société nationale des tabacs et allumettes du Mali). Στις 30 Μαρτίου 2011 ανακοινώθηκε η παραίτηση του Μοντιμπό Σιντιμπέ από την πρωθυπουργία και η διάλυση της κυβέρνησης από τον πρόεδρο Αμαντού Τουμανί Τουρέ. Στις 3 Απριλίου ανακοινώθηκε και μεταδόθηκε από την κρατική τηλεόραση ο διορισμός της Σιντιμπέ Σισέ στο αξίωμα του πρωθυπουργού. Έγινε η πρώτη γυναίκα πρωθυπουργός του Μάλι.Η Σιντιμπέ Σισέ και ο πρόεδρος Τουρέ φέρονταν από το γραφείο Τύπου του προέδρου να υπήρξαν "παλιοί φίλοι", αν και η θητεία της Σιντιμπέ σε διοικητικά αξιώματα ήταν μικρή. Στις 26 Μαΐου 2011 η Σιντιμπέ ήταν η κύρια ομιλήτρια κατά την πρώτη ημέρα της Παγκόσμιας Συντροφιάς της UNESCO για την Εκπαίδευση των Γυναικών και Κοριτσιών. Ως πρωθυπουργό, την επισκέφτηκαν επίσημα αρκετοί ηγέτες, όπως ο Αλβέρτος Β' του Μονακό τον Φεβρουάριο του 2012. Στις 22 Μαρτίου 2012 στασιαστές στρατιώτες που ήταν δυσαρεστημένοι με τη διοίκηση του Τουρέ κατά την επανάσταση των Τουαρέγκ κατέλαβαν την εξουσία με πραξικόπημα. Όπως ανακοίνωσε η Διεθνής Αμνηστία, η Σιντιμπέ Σισέ συνελήφθη από τη χούντα και τέθηκε υπό κράτηση σε στρατόπεδο στο Κατί. Ήταν παντρεμένη με 4 παιδιά.
Αμύντας, τετράρχης των Τεκτοσαγίων

Ο Αμύντας, λατιν.: Amyntas, ήταν τετράρχης των Τεκτοσαγίων και μετά βασιλιάς της Τραχείας Κιλικίας μεταξύ 36 π.Χ. και 25 π.Χ. Ήταν ο προκάτοχος του Πολέμωνα Α΄ του Πόντου ως βασιλιάς της Τραχείας Κιλικίας. Ο Αμύντας ήταν γιος του Δυτιλάου, τετράρχη των Τεκτοσαγίων.

 Ο Αμύντας ήταν πατέρας μιας πριγκίπισσας των Τεκτοσαγίων, που παντρεύτηκε τον Αρτεμίδωρο των Τροκμίων, γιο του Αμύντα, τετράρχη των Τροκμίων, βασιλιά της Γαλατίας. Μέσω της κόρης του και του συζύγου της ήταν παππούς του Γάιου Ιούλιου Σεβήρου, ενός ευγενή από την Ακμονία της Γαλατίας, με τη σειρά του πατέρα του Γάιου Ιούλιου Βάσσου, ανθυπάτου στη Βιθυνία το 98, και του Γάιου Ιούλιου Σεβήρου, τριβούνου στη Legio VI Ferrata. Νυμφεύτηκε μία πριγκίπισσα των Τεκτοσαγίων και είχε τέκνο: μία κόρη, παντρεύτηκε τον Αρτεμίδωρο των Τροκμίων (γιος του Αμύντα βασιλιά της Γαλατίας). Γάιος Ιούλιος Σεβήρος, ευγενής από την ακμονία της Γαλατίας Γάιου Ιούλιου Βάσσου, ανθυπάτου της Βιθυνίας το 98. Γάιου Ιούλιου Σεβήρου, τριβούνου της Λεγεώνας VI Ferrata. Christian Settipani, Les Ancêtres de Charlemagne (Γαλλία: Éditions Christian, 1989).
Χώμα (Λυκία)

Το Χώμα ήταν τοποθεσία στο εσωτερικό της αρχαίας Λυκίας, σύμφωνα με τον Πλίνιο ευρισκόμενη πλησίον ποταμού με το όνομα Aedesa. Ο Πτολεμαίος τοποθετεί το Χώμα ως μία από τις τέσσερις πόλεις Μιλυάδος, ενώ το τοποθετεί γεωγραφικά κοντά στα Κάνδυβα.

 Καθώς ευρισκόταν εντός της ρωμαϊκής επαρχίας της Λυκίας, η επισκοπή του Χώματος υπαγόταν στην Μητροπολιτική Έδρα της Μύρας, πρωτεύουσας της επαρχίας. Τα ονόματα τριών εκ των επισκόπων της έχουν διασωθεί σε σωζόμενες πηγές της εποχής. Ο Πιόνιος συμμετείχε στην Α΄ Σύνοδο της Κωνσταντινούπολης το 381. Ο Ευδόξιος ήταν παρών τόσο στη Σύνοδο της Εφέσου το 431, όσο και στην Σύνοδο της Χαλκηδόνας το 451, ενώ ήταν μεταξύ των επισκόπων της περιοχής της Λυκίας, οι οποίοι, το 458, υπέγραψαν επιστολή προς τον Βυζαντινό Αυτοκράτορα Λέοντα Α΄ τον Θράκα αναφορικά με τον φόνο του Προτέριου Αλεξανδρείας. Ο Νικόλαος συμμετείχε στην υπό τον Φώτιο Σύνοδο της Κωνσταντινούπολης (879).Μη αποτελώντας, πλέον, έδρα επισκοπής, το Χώμα είναι σήμερα καταχωρημένο από την Καθολική Εκκλησία ως τιμητική επισκοπή. Το συγκεκριμένο λήμμα περιλαμβάνει περιεχόμενο από πηγή, η οποία αποτελεί, πλέον, κοινό κτήμα: (Αγγλικά) Smith, William, επιμ. (1854–1857). «Choma». Dictionary of Greek and Roman Geography. Λονδίνο: John Murray.
Λίμνη Χιούρον

Η λίμνη Χιούρον είναι μία από τις μεγαλύτερες λίμνες του κόσμου. Η έκτασή της υπολογίζεται σε 59.600 τ.χλμ.. Ανήκει στις Μεγάλες Λίμνες, στη Βόρεια Αμερική. Οι λίμνες Χιούρον και Μίσιγκαν θεωρούνται συχνά ως ένα σώμα νερού, επειδή βρίσκονται στο ίδιο υψόμετρο και συνδέονται με τα Στενά Μακίνακ. Η λίμνη Χιούρον-Μίσιγκαν με έκταση 117.702 τετραγωνικά χιλιόμετρα είναι η μεγαλύτερη σε έκταση λίμνη γλυκού νερού στον κόσμο. Αν θεωρηθούν διαφορετικές, τότε η Χιούρον είναι η τέταρτη και η Μίσιγκαν είναι η 5η μεγαλύτερη λίμνη στο κόσμο. Η λίμνη πήρε το όνομά της από τη φυλή Ινδιάνων Χιούρον, που ζούσε κοντά στη λίμνη.

 Με βάση την έκταση η λίμνη Χιούρον είναι η δεύτερη μεγαλύτερη από τις Μεγάλες Λίμνες και η τρίτη μεγαλύτερη λίμνη στο κόσμο (ή τέταρτη αν η Κασπία Θάλασσα θεωρηθεί λίμνη). Όσον αφορά όμως τον όγκο νερού, είναι η τρίτη μεγαλύτερη από τις Μεγάλες Λίμνες, καθώς η Μίσιγκαν είναι μεγαλύτερη. Υπολογίζοντας με ύψος επιφανείας στα 176 μέτρα, η Χιούρον έχει όγκο 3.540 κυβικά χιλιόμετρα και ακτογραμμή 6.157 χιλιομέτρων, τη μεγαλύτερη από όλες τις Μεγάλες Λίμνες. Η λίμνη Χιούρον βρίσκεται στο ίδιο υψόμετρο με τη λίμνη Μίσιγκαν και συνδέονται με τα στενά Μάκινακ. Η λίμνη αποτελείται από επιμέρους κόλπους. Ο Γεωργιανός Κόλπος είναι ένας μεγάλος κόλπος που διεισδύει στο Οντάριο του Καναδά. Αυτός ο κόλπος μαζί με το Νορθ Τσάνελ χωρίζονται από την λίμνη με το νησί Μανίτουλιν. Ο κόλπος Σαγκινάου διεισδύει στο Μίσιγκαν των ΗΠΑ. Τα περισσότερα από τα 30.000 νησιά της λίμνης βρίσκονται στο βορειοανατολικό άκρο της λίμνης. Ανάμεσα σε αυτά βρίσκεται και το νησί Μανιτούλιν, το μεγαλύτερο νησί παγκοσμίως που βρίσκεται μέσα σε λίμνη. Άλλα νησιά βρίσκονται στο Νορθ Τσάνελ και στον Γεωργιανό Κόλπο.Οι κύριες εισροές της λίμνης είναι από τη λίμνη Μίσιγκαν, μέσω των στενών του Μάκινακ, η λίμνη Σουπίριορ, μέσω του ποταμού Σαιντ Μαίρυς, και πολλοί άλλοι μικροί ποταμοί και ρυάκια. Η λίμνη Χιούρον εκρέει μέσω του ποταμού Σαιντ Κλαιρ στη λίμνη Σαιντ Κλαιρ και στη συνέχεια στη λίμνη Ήρι. Σχηματίζει τμήμα των συνόρων Καναδά-ΗΠΑ.
Κύπελλο Ελλάδας πετοσφαίρισης ανδρών 2022-2023

Το Κύπελλο Ελλάδας βόλεϊ ανδρών για την περίοδο 2022–23 είναι η 35η διοργάνωση στην ιστορία του θεσμού, και διοργανώθηκε από την ΕΟΠΕ. Συμμετέχουν συνολικά 17 ομάδες. 7 απ' την Α2 και την Pre League και οι 10 ομάδες της Volleyleague. Οι πρώτοι αγώνες έγιναν στις 7 Δεκεμβρίου. Κυπελλούχος αναδείχθηκε ο Π.Α.Ο.Κ. για 5η φορά στην ιστορία του.

 Δεν διεξήχθη και οι ομάδες της Α2 Εθνικής Κατηγορίας Ανδρών και της Pre League που δήλωσαν συμμετοχή (Α.Ε. Αρμενίων, Α.Ε.Ν. Πανοράματος, Α.Π.Σ. Ήφαιστος Φλώρινας, Α.Ε.Κ., Α.Σ. Άρης, Ν.Γ.Σ.Θ. Ηρακλής και Ο.Π.Α.Θ. Περσέας) προκρίνονται στην Β’ Φάση. Συμμετέχουν οι επτά ομάδες της Α2 Εθνικής Κατηγορίας Ανδρών και της Pre League Ανδρών, που δήλωσαν συμμετοχή (Α.Ε. Αρμενίων, Α.Ε.Ν. Πανοράματος, Α.Π.Σ. Ήφαιστος Φλώρινας, Α.Ε.Κ., Α.Σ. Άρης, Ν.Γ.Σ.Θ. Ηρακλής και Ο.Π.Α.Θ. Περσέας). Οι ομάδες χωρίζονται με βάση την Ένωση/Περιφέρεια που ανήκουν σε δύο ζώνες: Α' Ζώνη Συμπεριλαμβάνονται ομάδες που ανήκουν γεωγραφικά στην Ε.Σ.Π.Α.Α.Α. (Α.Ε.Κ.) και στην Ε.Σ.ΠΕ.Δ.Α. (Α.Ε. Αρμενίων). Β' Ζώνη Συμπεριλαμβάνονται οι ομάδες που ανήκουν γεωγραφικά στην Ε.ΠΕ.Σ.Θ. (Α.Σ. Άρης, Α.Ε.Ν. Πανοράματος, Ν.Γ.Σ.Θ. Ηρακλής και Ο.Π.Α.Θ. Περσέας) και στην Ε.Σ.ΠΕ.Μ. (Α.Π.Σ. Ήφαιστος). Α' Ζώνη Β' Ζώνη Άνευ αγώνα προκρίθηκε στην 2η αγωνιστική ο Άρης. Με τη συμμετοχή των 6 ομάδων της Volley League που κατέλαβαν τις θέσεις 5-10 στον Α' γύρο του πρωταθλήματος. Η τελική φάση (φάιναλ-4) διεξήχθη το διήμερο 31 Μαρτίου - 1 Απριλίου 2023, στην Καλαμάτα στο Κλειστό Γυμναστήριο Τέντας και καλύφθηκε τηλεοπτικά από τη δημόσια τηλεόραση ΕΡΤ-3. Ο πρώτος ημιτελικός άρχισε στις 18:00 και ο δεύτερος στις 21:15. Ο τελικός διεξήχθη την 1 Απριλίου 2023 και ξεκίνησε στις 21:30. MVP: Διαιτητές: Συνθέσεις: Κύπελλο Ανδρών: Η κλήρωση της 1ης αγωνιστικής της Β' φάσης volleyball.gr